
Ajdovščina, 17. januar 2024
SPOT Svetovanje GORIŠKA vabi podjetnike iz Goriške regije na brezplačen dogodek
PRODAJNA ODLIČNOST
Spoznajte zakonitosti prodajnega procesa, osvojite učinkovite tehnike prodaje in zaključite več poslov!
Vsebina delavnice:
1. Poznavanje in obvladovanje prodajnega in nakupnega procesa ter upravljanje odličnih odnosov s strankami 
· Prodajni proces kot spremljanje nakupnega protokola naših strank: spoznajmo glavne faze in pripeljimo stranke do nakupne odločitve 

· Odlična skrb za stranko » Customer service« pred, med in po prodaji je temeljni kamen uspešne prodaje 

2. Prodajni sestanek, prodajna predstavitev in obravnavanje ugovorov strank 

· Učinkovita priprava na prodajni sestanek je nujna 

· Postavitev diagnoze kupčevega problema 

· Izvedba učinkovite prodajne predstavitve – predstavite svoje rešitve skozi oči uporabnika! 

· Z »NE« se prodaja šele začne: učinkovito obravnavanje ugovorov strank je ključno! 

3. Zaključevanje posla – zaključite več poslov in povečajte donosnost poslovanja 
· Kateri so nujni in potrebni pogoji, da lahko posel zaključimo? Smo res storiti vse, kar je bilo potrebno? 
· Kdaj je pravi čas, da zaključimo? Ne zamudimo pravega trenutka! Naša neodločnost bo stranko odvrnila od nakupa. 
· Osvojimo 7 zmagovalnih tehnik zaključevanja, ki stranko prepričajo, da stori še zadnji in najpomembnejši korak – se odloči za nas! 

Kdaj: torek, 30. 1. 2024, ob 9.00 uri v veliki sejni dvorani OOZ Ajdovščina (Vipavska cesta 4)
Trajanje: 3 ure (9:00 – 12:00)
Predavateljica: Mateja Milost, direktorica svetovalnega podjetja Fimago in predavateljica na Univerzi v Novi Gorici.
Mateja Milost že 28 let deluje na področju izvoznega svetovanja in postavitve marketinških strategij. Do danes je uspešno pomagala več kot 500 domačim in tujim podjetjem. Kot svetovalka za trženje sodeluje v številnih mednarodnih in čezmejnih projektih in je avtorica preko petdesetih tržnih raziskav in študij za potrebe podjetji in razvojnih projektov. Mateja je tudi predavateljica na Poslovno-tehniški fakulteti, Univerze v Novi Gorici, kjer je nosilka predmetov Marketinške strategije in Ekonomika podjetja. V številnih slovenskih podjetjih, bankah, zavarovalnicah in kompetenčnih centrih vodi izobraževanja s področja trženja, vodenja in komuniciranja. Njena izobraževanja in svetovanja dosegajo odlične evalvacijske ocene.  Mateja je tudi znanstvena direktorica Slovenskega izobraževalnega konzorcija Slov.I.K.
Prijave: za udeležbo na delavnici je potrebna predhodna prijava preko prijavnega obrazca.
Delavnica je za udeležence brezplačna. Za dodatne informacije lahko pokličete na Regijsko razvojno agencijo ROD Ajdovščina, na telefonsko številko 06 55 56 232.
                                                                                         Vljudno vabljeni!

Regijska razvojna agencija ROD Ajdovščina

